Gnove Zelande

La Gnove Zelande (inglese: New Zealand, maori: Aotearoa) e je un paîs insulâr tal Ocean Pacific sud-ocidentâl. Gjeografie Al è fat di dôs massis principâls: la Isule dal Nord (Te Ika-a-Māui) e la Isule dal Sud (Te Waipounamu) - e plui di 700 isulis plui piçulis. Al è il sest paîs isulan plui grant par aree e al è a est da Australie traviers dal mâr dal Tasman e a sud das isulis da Gnove Caledonie, das Fiji e dal Tonga. La topografie variade e lis spicis di monts acutis dal paîs, come lis Alpis meridionâls, a son dovudis une vore ae elevazion tetoniche e aes eruzions vulcanichis. La citât capitâl da Gnove Zelande e je Wellington e la citât plui popolose e je Auckland. Storie Lis isulis de Gnove Zelande a forin lis ultimis grandis tieris abitabilis a jessi colonizadis dai umans. Jenfri il 1280 e il 1350, i polinesians a scomençarin a stabilîsi tas isulis e dopo a disviluparin une culture Māori. Tal 1642, l’esploradôr olandês Abel Tasman al deventà il prin european a viodi e regjistrâ la Gnove Zelande. Tal 1769 l’esploradôr britanic il cjapitani James Cook al deventà il prin european a mapâ la Gnove Zelande. Tal 1840, i rapresentants dal Ream Unît e dai cjâfs Māori a firmarin il tratât di Waitangi che al vierzè la strade a declarazion di sovranitât da Grande Bretagne plui tart in chel an e a fondazion da colonie coronale da Gnove Zelande tal 1841 . Il guvier e lis tribûs Māori a àn puartât a l’alienazion e a la confische di tantis tieris Māori. La Gnove Zelande e deventà un domini tal 1907; al otignì la indipendence statutâr tal 1947, mantignint il monarcje come cjâf di stât . Demografie Vuê, la plui part da popolazion da Gnove Zelande di 5,25 milions e je di dissendence europeane; I indigjens Māori a son la minorance plui grande, seguîts dai asiatics e dai pasifikats . Rifletint chest, la culture da Gnove Zelande e derive soredut dai Māori e dai prins colonizadôrs britanics, cun l’espansion recent da culture nassude da l’imigrazion . Lenghis Lis lenghis uficiâls a son l’inglês, il maori e la lenghe dai segns da Gnove Zelande , cun il dialet locâl da l’inglês. L’inglês al è la lenghe predominant in Gnove Zelande, fevelade dal 95,4% da popolazion. L’inglês da Gnove Zelande al è une varietât di lenghe cuntun acent e un lessic distintîfs. Al somee al inglês australian e tancj feveladôrs dal emisferi setentrionâl a no puedin distingui i acents. Un paîs disvilupât Al fo il prin a introdusi un salarîr minim , e il prin a dâ aes feminis il dirit di votâ . Al è une vore impuartant intes misuris internazionâls de cualitât de vite , dai dirits umans, e al à un dai nivei plui bas di coruzion percepide intal mont. Al manten nivei visibilis di disparitât , parcè che al à disparitâts struturâls jenfri la popolazion Māori e chê europeane. Economie La Gnove Zelande e à vût grancj cambiaments economics tai agns otante dal 1900, che a la àn trasformade di une economie protezioniste a une economie di cumierç libar liberalizade . Il setôr dai servizis al domine la economie nazionâl , seguît dal setôr industriâl, e de agriculture; il turisim internazionâl al è ancje une font impuartante di vuadagn. La Gnove Zelande e je membre des Nazions Unidis, dal Commonwealth des Nazions , dal ANZUS , da l’UKUSA , da l’OCSE , da l’ASEAN Plus Six , da Cooperazion economiche jenfri l’Asie e il Pacific , da Comunitât dal Pacific e dal Forum das Isulis dal Pacific . Al à relazions une vore stretis cui Stâts Unîts e al è un dai siei plui grancj aleâts no de NATO; il Ream Unît; Samoa , Fiji e Tonga; e cun l’Australie , cuntune identitât condividude “ trans-tasmaniche ” jenfri i doi paîs che e ven di secui di colonizazion britaniche. Organizazion politiche A nivel nazionâl, l’autoritât legjislative e je conferide a un parlament elet e unicamerâl , invezit il podê politic esecutîf al è esercitât dal guvier , vuidât dal prin ministri , cumò Christopher Luxon. Carli III al è il re dal paîs e al è rapresentât par la governadore gjenerâl Cindy Kiro. Cun di plui, la Gnove Zelande e je organizade in 11 conseis regjonâi e 67 autoritâts teritoriâls par intindiments dal guvier locâl . Il Ream da Gnove Zelande al cjape dentri ancje Tokelau (un teritori dipendent ); lis Isulis Cook e Niue (stâts autonoms in associazion libare cu la Gnove Zelande); e la Dipendence di Ross , che e je la rivendicazion teritoriâl da Gnove Zelande ta Antartide. Culture Sport Cjale ancje Auckland Wellington Oceanie Australie Leams (Par Ingles) Sît uficiâl dal guvier de Gnove Zelande [1] (Tradot da l' Ingles al Furlan) Sît uficiâl dal guvier de Gnove Zelande [2] (Tradot da l' Italian al Furlan) Gnove Zelande, Atlant Geopolitic Treccani [3]